da da en da en da sv da da da da en fy en da da da da de da da da da da da da da en da da da da da da da da sv da da da da da da da da fr da da da da da da da da da da nn da da en da da en da da da en da da en en da da da da en da da da de
Årsrapport: 2020 i Jyske Bank
Årsrapport: Sådan var 2020 i Jyske Bank
COVID-19 satte som så mange andre steder sit præg på året i Jyske Bank og medførte ændrede vilkår for både kunder og medarbejdere. Begrænset efterspørgsel på kredit og introduktionen af økonomiske hjælpepakker førte til lavere bankudlån, som dog blev opvejet af stigende realkreditudlån til erhvervskunder.
Denne video kræver, at du giver samtykke til marketing cookies
Den danske økonomi har indtil videre klaret sig relativt godt gennem pandemien; antallet af konkurser er lavt, privatforbruget og arbejdsløsheden udvikler sig stabilt, og boligmarkedet er i fremgang. Samtidigt er situationen omkring kapital og likviditet generelt god hos Jyske Banks kunder, og det understøttes af diverse økonomiske hjælpepakker.
Udviklingen i dansk økonomi vil fortsat være påvirket af både smittespredningen og udbredelsen af vacciner i både ind- og udland samt udfasningen af hjælpepakker. Hertil kommer eventuelle afledte økonomiske effekter af Storbritanniens exit fra EU.
Pandemien har foruden økonomiske konsekvenser også betydet tilpasninger i bl.a. arbejdsvaner og kundeadfærd. Det har forstærket bevægelsen mod digitale kundeinteraktioner og flere elektroniske betalinger.
Årets resultat på 1.609 mio. kr. giver et resultat pr. aktie på 19,8 kr. mod 29,0 kr. i 2019. Det lavere resultat skyldes et forøget ledelsesmæssigt skøn til nedskrivninger på 1,1 mia. kr. relateret til COVID-19. For 2. - 4. kvartal i 2020 var resultatet pr. aktie 31,2 kr.
Lanceringen af en ny mobilbank på en platform, der er ens på tværs af enheder og giver forbedrede udviklingsmuligheder, blev ikke mødt af lutter begejstring fra kunderne. Men udviklingsarbejdet fortsætter, og ambitionen er at blive den bank, der giver en af de bedste digitale kundeoplevelser.
I 2020 har vi introduceret et nyt og mere attraktivt billån og realkreditlånet Jyske Frihed med fast rente og afdragsfrihed i op til 30 år. For at understøtte kundernes ønske om bæredygtige løsninger og sætte dem i stand til at træffe bæredygtige valg, tilbyder vi nu også produkter som energilån til renovering af boligen, kort i genbrugsplast og aktiefonde med fokus på bæredygtig udvikling til både private og professionelle investorer.
Restriktioner og nedlukninger prægede det danske samfund i 2020
Jyske Banks medarbejdere udviste stor omstillingsparathed, og banken forblev tilgængelig
Kunderne fik individuel rådgivning og vejledning om COVID-19 situationen
Et ledelsesmæssigt skøn til nedskrivninger på 1,1 mia. kr. blev reserveret til at imødegå COVID-19
Færre afdelinger at besøge
Ny mobilbank på ny platform med forbedrede udviklingsmuligheder
Mere fleksibilitet med Jyske Frihed
Bedre muligheder for at energirenovere boligen med Energilån og CO2-beregner
Mere bæredygtige investeringsløsninger med ny aktiefond
Et nyt VISA-kort uden Dankort-delen
Negative renter - på godt og ondt
Fortsat fordelagtige renter og konverteringsmuligheder på boliglån
Det negative rentemiljø blev i højere grad afspejlet i privatkundernes indlånsrenter
Flere begyndte at investere i stedet for at have kontant indestående
En organisation i forandring
Organisationsændring i udviklingsorganisationen for at blive endnu mere agile
Organisationsændringer i Privat for at blive mere fokuserede og specialiserede
COVID-19 medførte ændrede arbejdsvilkår for mange
Salg af Jyske Bank Gibraltar blev endeligt
Egen vindmølle med henblik på CO2-neutralitet af direkte og indirekte elforbrug ved egen vedvarende energiproduktion
Første opgørelse af forretningsomfangets CO2-udledning
Målsætninger for bæredygtighed på alle væsentlige forretningsområder
Læs også: Jyske Banks Rapport om bæredygtighed [PDF]
Del på Facebook Del på Twitter Del på LinkedIn
Vil du følge med?
Tilmeld dig her og få en mail, når der kommer nyheder i kategorien Bankens verden. Du kan til hver en tid afmelde dig igen.
Mere om Bankens verden
Bankens verden - 09/13/22
Pris og respekt til Dansk Flygtningehjælp
Dansk Flygtningehjælp har modtaget Jyske Banks Havkattepris 2022 for en ekstraordinær indsats i det krigshærgede Ukraine.
HavkatteprisenDansk FlygtningehjælpSenada CesicCharlotte Slenteanders dam
Bankens verden - 08/30/22
Gæt og vind med Jyske Bank ved Made in Himmerland
Tilskuerne får international topgolf på dansk grund – og du kan gætte med hjemme fra sofaen.
Made in HimmerLandGolfEventpartnerThe Fan Green
Bankens verden - 08/16/22
Halvårsregnskab: Jyske Bank får overskud på knap 1,7 mia. kr.
Trods udsigt til lavkonjunktur er Anders Dam relativt optimistisk på Jyske Banks vegne.
RegnskabHalvårsregnskabAnders DamLars Stensgaard Mørch
Vi svarer døgnet rundt
Ring 89 89 89 89
Book mødeSkriv til osChat med osBliv ringet op
Jyske Bank A/S, Vestergade 8-16, 8600 Silkeborg